મહાવીરનગરના ગાયત્રી મંદિર રોડ પર આવેલ સૂર્યોદય બંગ્લોમાં રહેતા નીરૂબેન વસંતભાઇ પટેલ મંગળવારે સમી સાંજના ગ્રીન એપલ સ્કુલવાળા માર્ગ પરથી જઇ રહ્યા હતા તે દરમિયાન પલ્સર બાઇક પર આવેલ બે ચેન સ્નેચરોએ નીરૂબેનના ગળા પર હાથ મારી ગળામાં રહેરેલો દોઢ તોલાનો સોનાનો દોરો તોડી લૂંટ ચલાવી ભાગી છૂટયા હતા. ઘટના દરમિયાન મહિલાએ બૂમાબૂમ કરતા લોકોએ એકઠા થઇ ગયા હતા. પરંતુ લૂંટની ઘટનાને અંજામ આપી પલ્સર બાઇક પર આવેલા બંને ચેન સ્નેચર ભાગી છૂટવામાં સફળ રહ્યા હતા. રૂા.૩૦ હજારની મત્તાના સોનાના દોરાની સમી સાંજના બનેલી લૂંટની ઘટના સંદર્ભે નીરૂબેને પટેલે હિંમતનગરના એ ડીવીઝન પોલીસ સ્ટેશનમાં આ બાબતે ફરિયાદ નોંધાવા પામી હતી.